עמלה עינת

עמלה עינת (שמה המקורי: עמלה כהן; נולדה ב-29 בדצמבר 1939, כפר סבא) היא סופרת, מחזאית, עורכת ואשת חינוך ישראלית.

ביוגרפיה

אמה של עמלה עינת, מרים, היא ילידת הארץ, ואביה, שלמה כהן, יליד פולין, השתייך ל"" והיה חבר קיבוץ עין החורש. כאשר קמה מדינת ישראל עברה עינת עם משפחתה לחולון, ולמדה בבית הספר ביאליק ובתיכון קוגל בעיר. בגיל חמש-עשרה וחצי עברה לירושלים בשל מחלת האסתמה ממנה סבלה. בירושלים המשיכה את לימודיה בתיכון ליד"ה (אז "תיכון בית הכרם"). כילדה הייתה חניכה בתנועת "הנוער העובד". את שירותה הצבאי בצבא ההגנה לישראל עשתה בתור סמלת חינוך במפקדת קצין חינוך ראשי. לאחר סיום שירותה השלימה עינת תואר בוגרת אוניברסיטה בספרות עברית באוניברסיטת תל אביב. תואר המוסמך שלה, בייעוץ פסיכולוגי חינוכי, ניתן לה גם הוא בתל אביב, בשנת 1964. תואר דוקטור בחינוך קיבלה באוניברסיטת ליברפול.

עינת כתבה ספרים מקצועיים בתחום החינוך, ועסקה גם בליקוי למידה (בעיקר בנושא הדיסלקסיה). חיברה מחזות (למשל, "שיטת חנהלה" ו"סכין בסמטה") שהועלו על בימות שונות. בשנים 1978–1991 הייתה עמלה עינת סגנית העורך של "עתון 77", ירחון לספרות ולתרבות, ולאחר מכן, בשנים 1991–1993, הייתה עורכת ראשית בהוצאת ידיעות אחרונות. היא חיברה עשרות רשימות, ביקורת ומסות שהתפרסמו במוספים הספרותיים של עיתונים וכתבי-עת שונים.

עינת זכתה בפרס היצירה לסופרים עבריים על שם לוי אשכול בשנת 1983, בפרס הדסה לספרות ילדים ונוער (2004) ובפרס אקו"ם לשנת 2017 על תרומתה ליצירה ולספרות הישראלית.

מתגוררת בתל אביב. הייתה נשואה לאהרון, אם לשלושה.

ספריה

בעריכתה
נשים רוצחות מאת מישל חדד (תל אביב: ידיעות אחרונות ספרי חמד, 1992)
תרת תרת: סיפורי עם מפי יהודי אתיופיה (תל אביב: המרכז לקליטת אמנים עולים, 1996; בשיתוף אחרים)
קולות מהכלא: אנתולוגיה של יצירות אסירים (ירושלים: כרמל, תש"ע 2009; בשיתוף תומר עינת).

קישורים חיצוניים
 
 
 
על יצירתה
 ניסן רזניק, "דברים כהווייתם: הערות בעקבות ספרה של עמלה עינת "דיבה שאין עימה קלון", משואה: קובץ שנתי לתודעת השואה והגבורה, כרך כ"ג (1995), עמ' 218–224.

הערות שוליים

סופרות ישראליות
סופרים ישראלים
נשות חינוך ישראליות
אנשי חינוך ישראלים
בוגרי בית הספר ביאליק (חולון)
בוגרות אוניברסיטת תל אביב
בוגרי אוניברסיטת תל אביב
בוגרות התיכון ליד האוניברסיטה
בוגרי התיכון ליד האוניברסיטה
בוגרות הנוער העובד והלומד
בוגרי הנוער העובד והלומד
בוגרות אוניברסיטאות ומכללות בממלכה המאוחדת
בוגרי אוניברסיטאות ומכללות בממלכה המאוחדת
תל אביב-יפו: אישים
זוכות פרס היצירה לסופרים ומשוררים
זוכי פרס היצירה לסופרים ומשוררים
ישראליות שנולדו ב-1939
ישראלים שנולדו ב-1939